İdil Üner

İdil Üner (* 1. August 1971 in Berlin) is en törksch-düütsche Schauspelersche un Singersche, de butendem ok Acht op sik togen hett mit ehr Arbeit as Speelbaas vun en uttekenten Kortfilm.

Üner hett in Berlin de Schauspeelschool vun de Hoochschool vun de Künst besöcht. Ehr eerste Mitarbeit in en Film weer 1994 in en Tatort-Episood un in den Kinofilm Das Geheimnis vun Rudolf Thome. Bekannt worrn is se vör allen dör ehr Arbeiten mit düütsch-törkschen Speelbasen as Fatih Akın un Thomas Arslan, sünners mit ehr Hööftrullen in Dealer (1999) un Im Juli. (2000).

In’t Johr 2001 hett Üner as Speelbaas den föffteihn minüütigen Kortfilm Die Liebenden vom Hotel von Osman dreiht. Dorto hett se sülvst dat Dreihbook schreven un is för dit Wark ok mit Priesen uttekent worrn. De Film weer ok bi’t Max Ophüls Festival as besten Kortfilm nomineert.

De Schauspelersche maakt bito ok Inszeneeren an’t törksche Theater Tiyatrom in Berlin. As Singersche is se ok al fakener in Filmen to sehn wesen, as to’n Bispeel 2004 in Gegen die Wand. 

Üner is verheiraadt un hett twee Döchter. Se leevt in Berlin-Schöneberg.

 Filmografie (Utwahl) 
 Johr Titel 1995 Das Geheimnis 1998 Kurz und schmerzlos 1999 Dealer 2000 Zwei Mädels auf Mallorca – Die heißeste Nacht des Jahres, Feernsehn 2000 Im Juli. 2001 Die Liebenden vom Hotel Osman, Kortfilm 2001 Verliebte Jungs, Feernsehn 2003 Schwer verknallt, Feernsehn 2004 Urban Guerillas 2004 Saniyes Lust, Feernsehn 2006 Verschleppt – Kein Weg zurück, Feernsehn 2008 Evet, Ich will! 2009 Zweiohrküken 2008-10 KDD – Kriminaldauerdienst, Feernsehfolgen 2013 Der große Schwindel, Feernsehn 2013 Einmal Hans mit scharfer Soße 2015 Die Neue, Feernsehn 2015-16 Sibel & Max, Feernsehreeg 2008-16 Mordkommission Istanbul, Feernsehfolgen 2017 Katie Fforde: Herzenssache, Feernsehn 2017 Eine Braut kommt selten allein, Feernsehn

 Filmpriesen 
İdil Üner hett bit hüüt (April 2015) dree Filmpriesen kregen un weer för twee wietere nomineert. Wunnen hett se:
 2001: den Düütschen Kortfilmpries in Gold för Die Liebenden vom Hotel Osman.
 2002: den Jury-Sünnerpries vun’t Huesca Film Festival för Die Liebenden vom Hotel Osman.
 2006: den Pries as Beste Schauspelersche vun’t Ankara International Film Festival för Anlat Istanbul.

 Weblenken 

 Multikulti.de – twintig Fragen

Kategorie:Schauspeler
Kategorie:Singer
Kategorie:Fru
Kategorie:Börger von Düütschland
Kategorie:Boren 1971